Leqbayel d yedles-is, merra ttwalin-ten d imyura s tutlayt tafṛansist2. Ddraɛ s wacu i dzeḍmen yimesnaktanen d waggagen n umussu aɣelnaw artuduksi (orthodoxie) yettcukut degsen –llan kra gar-asen–, ladɣa Mammeri mi d-yessufeɣ ungal-is « tawrirt yettwattun » (la colline oubliée) , llan ttgalan deg-s mačči d kra (sɣur Sahli, Ouzeguene, Lacheraf3), lemgilatagi i ttgalan aka ur ḥbisent ara , ɣas ulama deffir n tmunenet arsent ciṭuḥ, wagi ma yella nsuref i wayen d-yefɣen deg uɣmis El-Moudjahid di 20 seg Meɣres 1980 mgal n Mammeri, ɣas ulama deg yedlisen n tɣuri i d-yefɣen seg tneɣlaft n ttṛebga taɣelnawt yella deg-sen ciṭuḥ seg wayen yura.